ოტონი (საბერძნეთი)
ოტონი (ბერძ. Όθων της Ελλάδας; დ. 1 ივნისი 1815, ზალცბურგი — გ. 26 ივლისი 1867, ბამბერგი) — საბერძნეთის პირველი მეფე 1832–1862 წლებში ვიტელსბახების დინასტიიდან. ლუდვიგ I-ის მეორე ვაჟი. თავისი წინაპრის, ბავარიის ჰერცოგის, იოჰან II-ის შტოთი ის იყო ბიზანტიელი კომნენოსებისა და ლასკარიდების დინასტიების მემკვიდრე. 29 წლის მეფობის შემდეგ ის ჩამოაგდეს ტახტიდან. უკანასკნელი 5 წელი გაატარა დევნილობაში თავის სამშობლოში, ბავარიაში.